ОБАВЕШТЕЊЕ О ПОПУЊАВАЊУ УПРАЖЊЕНИХ МЕСТА

Обавештавамо Кандидате који су полагали пријемни испит за упис студенaта на основне и интегрисане академске студије за школску 2022/2023. годину о могућности попуњавања упражњених места на примарном студијском програму за који су Кандидати полагали пријемни испит.

Према расписаном конкурсу, у случају да су остале непопуњене уписне квоте, 14.7.2022. у 12:00 извршиће се прозивка преосталих Кандидата на ранг листи за упис ради попуњавања упражњених места на примарном студијском програму и њихов упис ће се вршити истог дана, односно 14.07.2022. За Кандидате који се не појаве на прозивци сматраће се да су одустали. Прозивка на ова места вршиће се према оствареним бодовима са ранг листе, у холу факултета испред Студентске службе.

Истог дана постоји могућност опредељења и писања молбе, те уписа Кандидата који су положили пријемни испит, али се нису уписали на жељени, примарни студијски програм или се приликом пријављивања на Конкурс нису определили за алтернативни студијски програм.

Молбе се изузев дана прозивке, могу предати на писарници Факултета (соба број 10) до 13.07.2022. у 15:00 часова. На молби Кандидат може назначити више студијских програма, на којима ће се према освојеним бодовима поново рангирати.

Прозивком 14.07.2022., наведени Кандидати могу да се упишу на неки од смерова на којима има слободних буџетских или самофинансирајућих места. Прозивка на ова места вршиће се према оствареним бодовима са ранг листе, у холу факултета испред Студентске службе.